Koyasik nyases va rujodbira (trutca ke Friedrich)

Koyasik nyases va rujodbira ~ Der Wanderer über dem Nebelmeer (DE)

Koyasik nyases va rujodbira ( germanavon Der Wanderer über dem Nebelmeer ) tir trutca lumkirafa gu 98.4 × 74.8 cm-, i puntalingeks keve stama skuyun gan Caspar David Friedrich germanaf lingesik moni 1817.

Bata trutca koe Kunsthalle tcila koe Hamburg koe Germana re ( 2018 ) tigir.

 Pimtara 
Antiik diskis va glabaf vageeem mekatis va ralentara va meftava, gee dizvesik tigir. Va gestaf is folvaf patectoy kale zida dem pistok is rujod nyaser. Friedrich va ayik kabdu bali rundar : ini yonote titir dem iyela is klokara isen kotaskira droon gu posara zo skutur. Friedrich torigiyir da koefa is swavafa bagala tiyir wavdafa kelda kal lore.

Ayikye ranyese moe ontinafa raporka gee disukesik koe taneaf azent tigir. Va orikakusaf akreng diskir ise va lanirapeya koe ronefa nuba gir. Usuk koe suka ezar, ine va braf patectoy nyaser. Meftavaf xed koe mialukaf azent awid. Koe tiora ke sel, va aal solwit. Sumeon yosafa meftava talteon ticestid. Sel ke radimef azent divlizer maneke zida is rujodaf kelt me zo rowalwid.

Kaatoeyen patectoy tir Elb jaka dem roneon Zirkelstein mefta ; taltefa meftava rotir Rosenberg mefta oku Kaltenberg.

 Dere rupec 

 Stragela 

 Xantaza dene internet ok internetxo

|style="vertical-align: top;"|

|}

Koyasik nyases va rujodbira (trutca ke Friedrich)
Koyasik nyases va rujodbira (trutca ke Friedrich)